Калі Балеро В. Елізарева нагадвае патрыятычна-ўзнёслы плакат кшталту А ты запісаўся дабравольцам?дык варыянт Н. Дзячэнка бліжэй да ўсходніх малюнкаў, дзе эротыка прачытваецца па-за відарысам. Невыпадкова з агромністай колькасці аўдыёзапісаў (на жаль, Новыя амазонкі дасюль ідуць пад фанаграму – у гастрольным, так бы мовіць, варыянце) Н. Дзячэнка спыніла свой выбар на дастаткова вольным прачытанні Равеля – з падкрэсленымі падвываннямі духавых, з джазава-акцэнтаванымі падездамі саксафона. Харэаграфічнае прачытанне дакладна перадае ўсе асаблівасці менавіта такога музычнага вырашэння, дасціпна прытрымліваецца ўсіх ступеняў формы. 